Държавен вестник, бр. 14, 2015 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  14
2. Производителят или негов упълномощен 
представител, установен на територията на 
Европейския съюз, подава заявлението за ЕО 
изследване на типа до избран от него нотифи-
циран орган. Заявлението включва:
а) наименованието и адреса на производителя, 
а в случай че заявлението е представено от него-
вия упълномощен представител – допълнително 
името и адреса на същия;
б) писмена декларация, че заявлението не е 
подадено до друг нотифициран орган;
в) техническата документация съгласно т. 3.
3. Заявителят предоставя на разположение на 
нотифицирания орган образец на отоплителен 
топлоизточник, който е представителен за продук-
цията, наричан по-долу „тип“. Нотифицираният 
орган може да поиска още образци, ако това е 
необходимо за провеждането на програмата за 
изпитване.
4. Техническата документация трябва да 
дава възможност да се извърши оценяване на 
съответствието на отоплителния топлоизточник 
с изискванията на наредбата. Тя трябва да об-
хваща проектирането, производството и начина 
на работа на отоплителния топлоизточник и да 
съдържа:
а) общо описание на типа;
б) идеен проект и производствени чертежи и 
диаграми на съставните части, възли, схеми и др.;
в) описания и обяснения, необходими за раз-
биране на чертежите и диаграмите, както и на 
начина на работа на продукта;
г) списък на българските стандарти, с които 
се въвеждат хармонизирани европейски стандар-
ти, които са приложени изцяло или частично, и 
описания на решенията, приети за изпълнение 
на съществените изисквания, когато не са при-
ложени такива стандарти;
д) резултати от направените изчисления при 
проектиране, от извършените изпитвания и други;
е) протоколи от изпитванията.
5. Нотифицираният орган трябва:
а) да изследва техническата документация и да 
се провери, че типът е произведен в съответствие 
с нея; да установи елементите, които са били 
проектирани в съответствие с изискванията на 
българските стандарти, с които се въвеждат хар-
монизирани европейски стандарти, и елементите, 
които са били проектирани, без да се прилагат 
изискванията на тези стандарти;
б) да извърши или да възложи да се извър-
шат подходящите изследвания и необходимите 
изпитвания, за да се установи дали приетите от 
производителя решения осигуряват съответствие 
със съществените изисквания, в случай че изис-
кванията на българските стандарти, с които се 
въвеждат хармонизирани европейски стандарти, 
не са приложени;
в) да извърши или да възложи да се извършат 
подходящите изследвания и необходимите изпит-
вания, за да установи дали когато производите-
лят е избрал да прилага съответните български 
стандарти, с които се въвеждат хармонизирани 
европейски стандарти, те са били действително 
приложени;
г) да съгласува със заявителя мястото, където 
да се проведат изследванията и необходимите 
изпитвания.
6. Когато типът съответства на изискванията 
на наредбата, лицето, извършило оценяване на 
съответствието, издава на заявителя ЕО сертифи-
кат за изследване на типа. Сертификатът съдържа 
името и адреса на производителя, заключенията 
от изследването и необходимата информация за 
идентифициране на одобрения тип.
7. Към сертификата се прилага списък на съ-
ответните части на техническата документация.
8. Копие от списъка по т. 7 се съхранява от 
нотифицирания орган.
9. ЕО сертификатът за изследване на типа 
има срок на валидност 10 години.
10. Когато нотифицираният орган откаже да 
издаде ЕО сертификат за изследване на типа 
на производителя или на негов упълномощен 
представител, установен в Европейския съюз, той 
трябва да посочи подробни мотиви за решението 
си. Посочва се и процедура за обжалване.
11. Заявителят информира нотифицирания ор-
ган, който съхранява техническата документация, 
отнасяща се до ЕО сертификата за изследване 
на типа, за всички изменения на одобрения 
отоплителен топлоизточник, които могат да 
повлияят на съответствието със съществените 
изисквания или с предписаните условия за екс-
плоатация на продукта.
12. Измененията, внесени от производителя 
в одобрания тип, които могат да повлияят на 
съответствието със съществените изисквания 
или с предписаните условия за експлоатация 
на продукта, трябва да получат допълнително 
одобрение от нотифицирания орган. Допълни-
телното одобрение се издава като допълнение 
към първоначалния ЕО сертификат за изслед-
ване на типа.
13. Нотифицираният орган уведомява другите 
нотифицирани органи за издадените ЕО серти-
фикати за изследване на типа и за допълненията 
към тях, както и за оттеглените ЕО сертификати 
за изследване на типа.
14. Другите нотифицирани органи могат да 
получат копия от ЕО сертификатите за изслед-
ване на типа и/или на допълненията към тях. 
Приложенията към сертификатите се държат на 
разположение на тези органи.
15. Производителят или неговият упълномо-
щен представител, установен в Европейския съюз, 
съхранява техническата документация заедно с 
копия от ЕО сертификатите за изследване на 
типа и с допълненията към тях за срок 10 години 
след производството на последния екземпляр 
от съответния тип отоплителен топлоизточник.
16. Когато нито производителят, нито него-
вият упълномощен представител са установени 
в Европейския съюз, задължението да съхранява 
техническата документация е на лицето, което 
пуска продукта на пазара.